**Prier și focul viu**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vino-n luna lui Prier

Pași presară-n iarbă,

Alb-roziu din flori de meri,

Ți-l voi strânge salbă.

Și din cupele de soc,

Vreau să guști polen,

Pe obraji , din soare , foc,

Duios să-ți aștern.

Magnolia, o feerie,

Fuge-n ochii tăi,

Orchestreaz-o simfonie,

Păsările-n văi.

Când alint aduce vântul,

Plâng caiși cămașa,

Și din gura ta , cuvântul

Dulce-i ca cireașa.

Zboar-o mie de miresme,

Din cireși și pruni,

Din măceșii de pe creste,

Din salcâmi nebuni...

Dacă-n luna lui Prier,

Focul viu mă frige!

De cunoști al lui mister,

Fii-mi tu râul care-l stinge!...